ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2000 අංක 27 දරන මුද්දර ගාස්තු
(සංශෝධන) පනත

[සහතිකය සටහන් කළේ 2000 ජූලි මස 19 වන දින)
ආණ්ඩුවේ නියමය පරිදි මුද්‍රණය කරන ලදී.

2000 ජුලි 21 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී

2000 අංක 27 දරන මුද්දර ගාස්තු (සංශෝධන) පනත
1982 අංක 43 දරන මුද්දර ගාස්තු පනත සංශෝධනය කිරීම
සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2000 අංක 27 දරන මුද්දර ගාස්තු (සංශෝධන)
පනත යනුවෙන් හඳුන්වනු ලැබේ.

2. (මෙහි මින් මතු "ප්‍රධාන ප්‍රඥප්තිය'' යනුවෙන් සඳහන්
කරනු ලබන) 1999 අංක 25 දරන පනතින් අවසන් වරට
සංශෝධිත පරිදි වූ 1982 අංක 43 දරන මුද්දර ගාස්තු පනතේ 5
වන වගන්තියේ අවසානයට පහත දැක්වෙන ඡේද එකතු කිරීමෙන්
ඒ වගන්තිය මෙයින් සංශෝධනය කරනු ලැබේ :-

“(28) කෘෂිකාර්මික නිෂ්පාදන විකිණීම සඳහා ගැනුම්කරුවකු
හා විකුණන්නකු අතර වූ ඉදිරි කොන්ත්‍රාත්තුවක් ;
(29) (28) වන ඡේදයෙහි සඳහන් කොන්ත්‍රාත්තුවක්
සම්බන්ධයෙන් සාදන ලද විනිමය බිල්පත්‍රයක් හෝ
දේශීය විනිමය බිල්පත්‍රයක්.".

3. 1993 අංක 29 දරන පනතින් අවසන් වරට සංශෝධිත
පරිදි වූ ප්‍රධාන ප්‍රඥප්තියේ 13 වන වගන්තිය පහත දැක්වෙන
පරිදි මෙයින් සංශෝධනය කරනු ලැබේ :-

(1) ඒ වගන්තියේ ( 2 ) වන උපවගන්තිය ඉවත් කොට ඒ
වෙනුවට පහත දැක්වෙන උපවගන්තිය ආදේශ
කිරීමෙන් :-

" (2) මේ වගන්තියේ ඉහතින් වූ විධිවිධානවල කුමක්
සඳහන් වුව ද-
(i) ස්වකීය සේවා නියුක්ති සම්බන්ධයෙන් සේවා
නියුක්තයන් එක් සියයකට හෝ ඊට වැඩි
ගණනකට ගෙවීම් කරන යම් තැනැත්තකු
විසින්, ඒ ගෙවීම් සඳහා වූ කුවිතාන්සි මත
ගෙවිය යුතු මුද්දර ගාස්තුව අයකර ගත
යුතු ය;

(ii) සෑම බැංකුවක්, අනුමත ණය දෙන
නියෝජ්‍යායතනයක්, ආයතනයක්, සමාගමක්
හෝ බලපත්‍රලත් ස්කන්ධ තැරැව්කරුවකු විසින්
ම (චෙක්පතක් නොවන ) සෑම විනිමය
බිල්පත්‍රයක්, පොරොන්දු නෝට්ටුවක්, භාර
කුවිතාන්සියක්, එය විසින් භාර ගන්නා ලද
භාර ලිපියක් හෝ භාර ප්‍රකාශයක්, ද්‍රව්‍යමය
චංචල දේපළ සම්බන්ධයෙන් එය වෙත දෙන
ලද සෑම ඔඩපනයක්, (රේගු නියම මත වූ
ආනයනය කිරීම් ද ඇතුළුව, වෙනත් රටකින්
ශ්‍රී ලංකාවට හුදෙක් භාණ්ඩ ආනයනය කිරීමේ
කාර්යය සඳහා 2000 වර්ෂයේ අප්‍රේල් මස 1
වන දින හෝ ඉන් පසුව ණයවර ලිපියක්
විවෘත කරනු ලැබූ ඉල්ලීමක් නොවන) ණයවර
ලිපියක් ලබා ගැනීම සඳහා එය වෙත කරන
ලද සෑම ඉල්ලීමක්, එය විසින් නිකුත් කරන
ලද සෑම තැන්පතු සහතිකයක් (ණය වර
ලිපියක් එය සමග විවෘත කර නොමැති වන්නේ
යම් ද්‍රව්‍යමය වංචල දේපළක් සම්බන්ධයෙන්
ද, එවැනි ද්‍රව්‍යමය චංචල දේපළක් වන) යම්
ද්‍රව්‍යමය චංචල දේපළක් සම්බන්ධයෙන් එය
වෙත ඉදිරිපත් කරන ලද ගෙවීම් ලේඛන
අතුරෙන් කවර හෝ ගෙවීම් ලේඛනයක්, එය
විසින් නිකුත් කරන ලද කොටස් සහතිකයක්
සහ ඔහු හෝ එය විසින් සිදු කරන ලද, නිල
ලැයිස්තුගත පොදු සමාගමක කොටස්
පැවරීමක් කෙරෙන සාධන පත්‍රයක්,
සම්බන්ධයෙන් ගෙවිය යුතු මුද්දර ගාස්තුව
අයකර ගත යුතු ය ; තව ද

(iii) රේගු නියම මත කරන ලද ආනයනය කිරීම් ද
ඇතුළුව, ශ්‍රී ලංකාවට භාණ්ඩ ආනයනය කිරීමේ
කාර්යය සඳහා, රේගු අධ්‍යක්ෂ ජනරාල්වරයා
වෙත ඉදිරිපත් කරන ලද සෑම ඉන්වොයිස්
බලපත්‍රයක් මත රේගු අධ්‍යක්ෂ ජනරාල්වරයා
විසින් මුද්දර ගාස්තු අයකර ගත යුතු ය.
තව ද, එවැනි සෑම අවස්ථාවක දී ම, අන්‍යාකාරයෙන්
විධාන කරනු ලැබුවහොත් මිස, සෑම වර්ෂයක ම
මාර්තු මස 31 වන දිනයෙන්, ජුනි මස 30 වන
2000 අංක 27 දරන මුද්දර ගාස්තු (සංශෝධන) පනත 3
දිනයෙන්, සැප්තැම්බර් මස 30 වන දිනයෙන් සහ
දෙසැම්බර් මස 31 වන දිනයෙන් අවසන් වන එක්
එක් කාර්තුව අවසානයේ සිට දින පහළොවක්
ඇතුළත, අයකර ගැනීම් පිළිබඳ සහතික ප්‍රකාශයක්
ද සමග කාර්තුවක් පාසා, එක් එක් ඉහතින් වූ
කාර්තුව තුළ මුද්දර ගාස්තු වශයෙන් ගෙවිය යුතු
මුදල්, ඒ තැනැත්තා, බැංකුව, අනුමත ණය දෙන
නියෝජ්‍යායතනය, සමාගම, බලපත්‍රලත් ස්කන්ධ
තැරැව්කරු හෝ රේගු අධ්‍යක්ෂ ජනරාල්වරයා විසින්
කොමසාරිස් ජනරාල්වරයා වෙත ප්‍රේෂණය කළ යුතු
ය.", සහ

( 2 ) ඒ වගන්තියේ (4) වන උපවගන්තිය ඉවත් කොට, ඒ
වෙනුවට පහත දැක්වෙන උපවගන්තිය ආදේශ කිරීමෙන් :-

"(4) (චෙක්පතක් නොවන ) සෑම විනිමය බිල්පත්‍රයක්,
පොරොන්දු නෝට්ටුවක්, භාර කුවිතාන්සියක්, භාර
ලිපියක්, භාර ප්‍රකාශයක්, ද්‍රව්‍යමය චංචල දේපළ
සම්බන්ධයෙන් වූ ඔඩපනයක්, ණයවර ලිපියක් සඳහා
කරන ලද ඉල්ලීමක්, භාණ්ඩ අපනයනය කිරීමේ කාර්යය
සඳහා රේගු අධ්‍යක්ෂ ජනරාල්වරයා වෙත ඉදිරිපත්
කරන ලද ඉන්වොයිස් බල පත්‍රයක්, තැන්පතු සහතිකයක්,
(ණයවර ලිපියක් එය සමග විවෘත කර නොමැති
වන්නේ යම් ද්‍රව්‍යමය වංචල දේපළක් සම්බන්ධයෙන් ද,
එවැනි ද්‍රව්‍යමය වංචල දේපළක් මත) යම් ද්‍රව්‍යමය
චංචල දේපළක් සම්බන්ධයෙන් එය වෙත ඉදිරිපත් කරන
ලද ගෙවීම් ලේඛන අතුරෙන් කවර හෝ ගෙවීම
ලේඛනයක්, කොටස් සහතිකයක් හෝ නිල ලැයිස්තුගත
පොදු සමාගමක කොටස් පැවරීමක් කෙරෙන සාධන
පත්‍රයක් සම්බන්ධයෙන් වූ මුද්දර ගාස්තුව ගෙවීම, මේ
වගන්තියට අනුකූලව, අවස්ථාවෝචිත පරිදි, එකතු කරනු
ලැබ හෝ අය කරනු ලැබ සහ ප්‍රේෂණය කරනු ලැබ
ඇති අවස්ථාවක, අවස්ථාවෝචිත පරිදි, ඒ බැංකුව,
අනුමත ණය දෙන නියෝජ්‍යායතනය, ආයතනය,
සමාගම, බලපත්‍රලත් ස්කන්ධ තැරැව්කරු හෝ රේගු
අධ්‍යක්ෂ ජනරාල්වරයා විසින්, අවස්ථාවෝචිත පරිදි,
(වෙක් පතක් නොවන) ඒ විනිමය බිල්පත්‍රය, පොරොන්දු
නෝට්ටුව, හාර කුවිතාන්සිය, භාර ලිපිය, භාර ප්‍රකාශය,
ද්‍රව්‍යමය චංචල දේපළ සම්බන්ධයෙන් වූ ඔඩපනය,
ණයවර ලිපියක් සඳහා කරන ලද ඉල්ලීම, භාණ්ඩ
අතීතයට බලපෑම.

ආනයනය කිරීම සඳහා වූ ඉන්වොයිස් බල පත්‍රය, තැන්පතු
සහතිකය, ගෙවීම පිළිබඳ ලේඛනය, කොටස් සහතිකය
හෝ නිල ලැයිස්තුගත පොදු සමාගමක කොටස් පැවරීම
කෙරෙන කොටස් සාධන පත්‍රය මත, අවස්ථාවෝචිත
පරිදි, ඒ සම්බන්ධයෙන් ගෙවිය යුතු මුද්දර ගාස්තුව
එකතුකර ඇති බවට හෝ අයකර ඇති බවට සහ
ප්‍රේෂණය කර ඇති බවට සහතික කරනු ලැබිය යුතු ය.
ඒ සහතිකය පහත දැක්වෙන ආකෘතියට සාරානුකූල
විය යුතු ය :-

'' මේ සාධන පත්‍රය සම්බන්ධයෙන් ගෙවිය යුතු මුද්දර
ගාස්තුව වන රු.--------------- මුද්දර ගාස්තු පනතේ 13
වන වගන්තිය ප්‍රකාර, එකතු කර ගනු ලැබ ඇති බව
මෙයින් සහතික කරනු ලැබේ.”.

4. මේ පනතේ විධිවිධාන 2000 අප්‍රේල් මස 1 වන දින
බලාත්මක වූ ලෙස සලකනු ලැබිය යුතු අතර, ඒ අනුව, භාණ්ඩ
ආනයනය කිරීම සඳහා වන ඉන්වොයිස් බලපත්‍රයක් මත වූ
මුද්දර ගාස්තුව, මේ පනතේ 3 වන වගන්තිය මගින් සංශෝධිත,
1999 අංක 37 දරන පනතින් අවසාන වරට සංශෝධිත පරිදි වූ
ප්‍රධාන ප්‍රඥප්තියේ 13 වන වගන්තියේ විධිවිධාන වලට අනුකූලව
2000 අප්‍රේල් මස 1 වන දිනයෙන් ආරම්භව මේ පනත සම්මත
කරන ලද දිනයෙන් අවසන් වන කාල පරිච්ඡේදය තුළ කවර
හෝ විටක රේගු අධ්‍යක්ෂ ජනරාල්වරයා විසින් එකතු කර ගනු
ලැබ ඇති අවස්ථාවක, ඒ එකතු කිරීම වලංගු ආකාරයෙන් කරන
ලද ලෙස සහ වලංගු ලෙස සලකනු ලැබිය යුතු ය.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුව හොත්, එවිට සිංහල භාෂා පාඨය
බල පැවැත්විය යුතුය.